CELEX: 32014R0629
Language: da
Date: 2014-06-12 00:00:00
Title: Kommissionens gennemførelsesforordning (EU) nr. 629/2014 af 12. juni 2014 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet methylnonylketon  EØS-relevant tekst

13.6.2014   
            
            
               DA
            
            
               Den Europæiske Unions Tidende
            
            
               L 174/33
            
         KOMMISSIONENS GENNEMFØRELSESFORORDNING (EU) Nr. 629/2014
   af 12. juni 2014
   om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet methylnonylketon
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig det andet alternativ i artikel 21, stk. 3, og artikel 78, stk. 2, og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) nr. 608/2012 (2) blev gennemførelsesforordning (EU) nr. 540/2011 (3) ændret for så vidt angår godkendelsesbetingelserne for aktivstoffet methylnonylketon, og det blev fastsat, at anmelderen skulle fremlægge yderligere bekræftende oplysninger i form af undersøgelser om specifikationen med data vedrørende partiet og validerede analysemetoder.
            
         
               (2)
            
            
               Anmelderen forelagde yderligere oplysninger, der har form af undersøgelser om specifikationen med batchdata og validerede analysemetoder, for den rapporterende medlemsstat, Belgien, inden for den frist, der er fastsat for forelæggelse af oplysninger.
            
         
               (3)
            
            
               Belgien vurderede de yderligere oplysninger, som anmelderen havde forelagt. Den 25. november 2013 forelagde Belgien sin vurdering i form af et revideret udkast til vurderingsrapport for de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«).
            
         
               (4)
            
            
               Det reviderede udkast til vurderingsrapport er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 16. maj 2014 med Kommissionens reviderede vurderingsrapport om methylnonylketon.
            
         
               (5)
            
            
               Kommissionen opfordrede anmelderen til at fremsætte bemærkninger til den reviderede vurderingsrapport om methylnonylketon.
            
         
               (6)
            
            
               Kommissionen konkluderer, at de yderligere bekræftende oplysninger viste, at aktivstoffets minimumsrenhed bør fastsættes til 985 g/kg.
            
         
               (7)
            
            
               Gennemførelsesforordning (EU) nr. 540/2011 bør derfor ændres i overensstemmelse hermed. Medlemsstaterne bør om nødvendigt have tid til at ændre eller tilbagekalde godkendelser af plantebeskyttelsesmidler, der indeholder methylnonylketon.
            
         
               (8)
            
            
               For plantebeskyttelsesmidler, der indeholder methylnonylketon, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest atten måneder efter denne forordnings ikrafttræden.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 540/2011
   Kolonnen »Renhed« i række 238, methylnonylketon, i del A i bilaget til gennemførelsesforordning (EU) nr. 540/2011 affattes således »≥ 985 g/kg«.
   Artikel 2
   Overgangsbestemmelser
   Om nødvendigt ændrer eller tilbagekalder medlemsstaterne i henhold til forordning (EF) nr. 1107/2009 eksisterende godkendelser af plantebeskyttelsesmidler, der indeholder methylnonylketon som aktivstof, senest den 3. januar 2015.
   Artikel 3
   Afviklingsperiode
   En eventuel afviklingsperiode, som medlemsstaterne bevilger i henhold til artikel 46 i forordning (EF) nr. 1107/2009, skal være så kort som muligt og udløbe senest den 3. januar 2016.
   Artikel 4
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Kommissionens gennemførelsesforordning (EU) nr. 608/2012 af 6. juli 2012 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstofferne denathoniumbenzoat, methylnonylketon og planteolier/olie fra grøn mynte (EUT L 177 af 7.7.2012, s. 19).
   
      (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).